ప్రతిమా భూమిక్

ప్రతిమా భూమిక్ (జననం 28 మే 1969) భారతదేశానికి చెందిన రాజకీయ నాయకురాలు. ఆమె త్రిపుర శాసనసభకు ఎమ్మెల్యేగా ఎన్నికై,  2019లో జరిగిన లోక్‌సభ ఎన్నికలలో త్రిపుర పశ్చిమ నియోజకవర్గం నుండి తొలిసారిగా లోక్‌సభ సభ్యురాలిగా ఎన్నికై 7 జులై 2021 నుండి 11 జూన్ 2024 వరకు కేంద్ర సామాజిక న్యాయం & సాధికారత శాఖ సహాయ మంత్రిగా పని చేసింది.

ప్రతిమా భౌమిక్ త్రిపుర రాష్ట్రం నుండి కేంద్ర మంత్రివర్గంలోకి వచ్చిన మొదటి వ్యక్తిగా గుర్తింపు తెచ్చుకుంది.
రాజకీయ జీవితం
ప్రతిమ భౌమిక్ 1991లో  బిజెపి పార్టీలో చేరి ఆ తర్వాత బిజెపి రాష్ట్ర కమిటీలో సభ్యురాలిగా నియమితురాలైంది. ఆమె 1993లో బీజేపీ పార్టీ ధన్‌పూర్ మండల్‌కు చీఫ్‌గా, పార్టీ యువజన & మహిళా విభాగానికి ఉపాధ్యక్షుడిగా వివిధ హోదాల్లో పని చేసి ఆ తర్వాత 2016లో పార్టీ రాష్ట్ర ప్రధాన కార్యదర్శిగా నియమితురాలైంది. ప్రతిమ భౌమిక్ 2019 లోక్‌సభ ఎన్నికల్లో త్రిపుర పశ్చిమ లోక్‌సభ నియోజకవర్గం  నుండి బీజేపీ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి  శంకర్ ప్రసాద్ దత్తాపై 305,689 ఓట్ల మెజారిటీతో గెలిచి తొలిసారి లోక్‌సభ సభ్యురాలిగా ఎన్నికై  7 జులై 2021 నుండి 11 జూన్ 2024 వరకు కేంద్ర సామాజిక న్యాయం & సాధికారత శాఖ సహాయ మంత్రిగా పని చేసింది.

ప్రతిమ భౌమిక్ 2023లో జరిగిన శాసనసభ ఎన్నికలలో ధన్‌పూర్ నియోజకవర్గం నుండి ఎమ్మెల్యేగా ఎన్నికై అనంతరం 2023 మార్చి 15న తన ఎమ్మెల్యే పదవికి రాజీనామా చేసింది. ఆమెకు 2024లో జరిగిన లోక్‌సభ ఎన్నికలలో పార్టీ టికెట్ దక్కలేదు.

మూలాలు

వర్గం:1969 జననాలు
వర్గం:17వ లోక్‌సభ సభ్యులు
వర్గం:త్రిపుర నుండి ఎన్నికైన లోక్‌సభ సభ్యులు
వర్గం:త్రిపుర రాజకీయ నాయకులు
వర్గం:త్రిపుర వ్యక్తులు